নিচের অংশটি সুকুমার রায়ের রচিত শব্দকল্পদ্রুম কবিতা থেকে নেওয়া:

ঠাস্ ঠাস্ দ্রুম্ দ্রাম্, শুনে লাগে খট্‌কা—
ফুল ফোটে? তাই বল! আমি ভাবি পট্‌কা!

উপরোক্ত অংশটির উপর ভিত্তি করে, ফুল ফোটার শব্দ কেমন হয়?
সুকুমার রায় একজন বিখ্যাত শিশু সাহিত্যিক ও কৌতুক কবি। আবোল তাবোল কাব্য সংকলনের কবিতাগুলো অবাস্তব, অদ্ভুত, ও হাস্যকর পরিস্থিতির বর্ণনা করে। শব্দকল্পদ্রুম  তেমনি একটি কবিতা। 

যদিও বাস্তবে ফুল ফোটার কোন শব্দ হয়না, কবি এখানে কল্পনা করেছেন যে ফুল ফোটার শব্দ পটকা বা বাজি ফাটার শব্দের মতনই জোরালো!